《秋怀 其五》
明代·吴允禄

银河耿夜光，竟夕临西牖。秋蝇虽复多，蹙蹙讵能久。

不见绵蛮鸟，忽已辞衰柳。凉飕一已至，宿瘴复何有。

殷勤命僮仆，策杖出林薮。致语头上巾，东篱迫重九。

作者简介：吴允禄，字天申。番禺人。琏次子。明世宗嘉靖二年（一五二三）进士。初授武选主事，出为湖广参政，擢按察使。免归。著有《九岩集》。清温汝能《粤东诗海》卷二一、清道光《广东通志》卷二七六有传。